सेभियासँग बार्सिलोना बराबरीमा रोकियो
स्पेनी ला लिगाको शीर्ष स्थानमा रहेको बार्सिलोना शुक्रबार राति सेभियाको हातबाट गोलरहित बराबरीमा रोकिएको छ । यो नतिजाले लिगमा आठ चरणको खेल बाँकी छँदा उपाधिको होड खुल्ला भएको छ ।
म्याड्रिड — स्पेनी ला लिगाको शीर्ष स्थानमा रहेको बार्सिलोना शुक्रबार राति सेभियाको हातबाट गोलरहित बराबरीमा रोकिएको छ । यो नतिजाले लिगमा आठ चरणको खेल बाँकी छँदा उपाधिको होड खुल्ला भएको छ ।दोस्रो स्थानमा रहेको रियल म्याड्रिडले आइतबारको खेलमा रियल सोसिडाडलाई हराएर बार्सिलोनासँग अंक बराबरी गर्न सक्नेछ । बार्सिलोनाको ६५ अंक भएको छ । बार्सिलोनाभन्दा एक कम खेलेको रियल म्याड्रिडको ६२ अंक रहेको छ ।सेभिया भने ५२ अंकमा तेस्रो स्थानमा छ । लियोनल मेसीले गरेको फ्रिकिक प्रहार पोस्टमा लाग्नु बाहेक सेभियाले तेर्साएको कडा रक्षापंक्ति अगाडि बार्सिलोनाको केही लागेन । सेभियाले पाँच खेलाडीलाई डिफेन्समा खेलाएको थियो र यो रणनीति सफल पनि रह्यो । शुक्रबार रातिकै अन्य खेलमा भिल्ला रियलले ग्रेनेडालाई १–० ले हरायो भने मार्लोका र लेगानेसले १–१ को बराबरी खेले । 